CELEX: 32022R0980
Language: hu
Date: 2022-06-23 00:00:00
Title: A Bizottság (EU) 2022/980 végrehajtási rendelete (2022. június 23.) a 75/2013/EU végrehajtási rendeletnek a cukorágazatban alkalmazandó kiegészítő behozatali vámok tekintetében történő módosításáról

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  L 167/91
               
            
         A BIZOTTSÁG (EU) 2022/980 VÉGREHAJTÁSI RENDELETE
         (2022. június 23.)
         a 75/2013/EU végrehajtási rendeletnek a cukorágazatban alkalmazandó kiegészítő behozatali vámok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 182. cikke (4) bekezdésére,
         mivel:
         
                     (1)
                  
                  
                     A 951/2006/EK bizottsági rendelet (2) 36. cikke a cukorágazat egyes termékeire alkalmazandó kiegészítő vámokat ír elő.
                  
               
                     (2)
                  
                  
                     Az akkori piaci feltételekre és előrejelzésekre tekintettel a 75/2013/EU bizottsági végrehajtási rendelet (3) úgy rendelkezett, hogy 2015. szeptember 30-ig nem kell kiegészítő behozatali vámot alkalmazni számos cukortermékre. Mivel az uralkodó piaci feltételek ezen időpont után sem változtak lényegesen, az 1278/2014/EU bizottsági végrehajtási rendelet (4) ezt az időszakot 2017. szeptember 30-ig, az (EU) 2017/1409 bizottsági végrehajtási rendelet (5) pedig 2022. szeptember 30-ig meghosszabbította.
                  
               
                     (3)
                  
                  
                     Az 1308/2013/EU rendelet 182. cikkének (2) bekezdése értelmében nem vethető ki kiegészítő behozatali vám abban az esetben, ha a behozatal várhatóan nem fogja megzavarni az uniós piacot, vagy ha a kiváltott hatások nem állnának arányban az elérni kívánt céllal. Figyelembe véve a világ és az unió cukorpiacának jellemzőit, a Közös Vámtarifában előírt behozatali vám hatálya alá tartozó cukortermékek behozatala továbbra sem valószínű, hogy megzavarná az uniós piacot. Következésképpen ezekre a behozatalokra nem szükséges kiegészítő vámokat alkalmazni, hacsak a piaci helyzet jelentősen meg nem változik.
                  
               
                     (4)
                  
                  
                     Ezért meg kell hosszabbítani a 75/2013/EU végrehajtási rendelet 1. cikkében előírt azon időszakot, amely alatt számos cukortermékre nem alkalmazandó kiegészítő behozatali vám.
                  
               
                     (5)
                  
                  
                     A 75/2013/EU végrehajtási rendeletet ennek megfelelően módosítani kell.
                  
               
                     (6)
                  
                  
                     A jogbiztonság érdekében ezt a rendeletet a 75/2013/EU végrehajtási rendelet 1. cikkében előírt határidő utáni első naptól alkalmazni kell.
                  
               
                     (7)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A 75/2013/EU végrehajtási rendelet 1. cikkében a „2022. szeptember 30-ig” szöveg helyébe a „2027. szeptember 30-ig” szöveg lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2022. október 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. június 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság 951/2006/EK rendelete (2006. június 30.) a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról (HL L 178., 2006.7.1., 24. o.).
         
            (3)  A Bizottság 75/2013/EU végrehajtási rendelete (2013. január 25.) a 951/2006/EK rendelettől a cukorágazat egyes termékeire vonatkozó reprezentatív árak és kiegészítő behozatali vámok alkalmazása tekintetében való eltérésről és a cukorágazat egyes termékeire a 2012/2013. gazdasági évben alkalmazandó irányadó árak és kiegészítő importvámok megállapításáról szóló 892/2012/EU végrehajtási rendelet hatályon kívül helyezéséről (HL L 26., 2013.1.26., 19. o.).
         
            (4)  A Bizottság 1278/2014/EU végrehajtási rendelete (2014. december 1.) a 967/2006/EK, a 828/2009/EK, a 891/2009/EK és a 75/2013/EU végrehajtási rendelet módosításáról (HL L 346., 2014.12.2., 26. o.).
         
            (5)  A Bizottság (EU) 2017/1409 végrehajtási rendelete (2017. augusztus 1.) a 75/2013/EU végrehajtási rendeletnek és a 951/2006/EK rendeletnek a cukorágazatra vonatkozó kiegészítő importvámok, valamint az izoglükóz és egyes szirupok szacharóztartalmának kiszámítása tekintetében történő módosításáról (HL L 201., 2017.8.2., 21. o.).